“ยูนิโคล่” (Uniqlo) เปิดสาขาแรกในไทยที่ไหน
“ยูนิโคล่” (Uniqlo) เปิดสาขาแรกในไทยที่ “เซ็นทรัลเวิลด์” ในเดือนกันยายน 2554 โดยไทยเป็นประเทศที่ 3 ในภูมิภาคเอเชียตะวันออกเฉียงใต้ ต่อจากสิงคโปร์ และมาเลเซีย ปี 2556 ยูนิโคล่เปิดสาขาแรกในต่างจังหวัดที่พัทยา จังหวัดชลบุรี เพื่อเจาะตลาดภาคตะวันออก ตามด้วยภาคเหนือ เปิดสาขาที่เชียงใหม่ ภาคใต้ที่จังหวัดภูเก็ต ภาคตะวันออกเฉียงเหนือที่จังหวัดอุดรธานี และภาคตะวันตกที่หัวหิน ประจวบคีรีขันธ์ ปี 2559 เปิด “ยูนิโคล่ ออนไลน์ สโตร์” (Uniqlo Online Store) เพื่อให้ลูกค้าช้อปปิ้งออนไลน์ได้ตลอด24 ชั่วโมง ปี 2561 เปิด “ยูนิโคล่ โรดไซด์ พัฒนาการ” (Uniqlo Roadside Store) สาขาแรกในเอเชียตะวันออกเฉียงใต้ เป็นโมเดล Stand Alone อยู่ในย่านที่พักอาศัย – ชุมชน ถึงปัจจุบันมี 6 สาขาคือ ลาซาล บุญถาวร อินเด็กซ์ลิฟวิ่งมอลล์ชัยพฤกษ์ มีนบุรี และนวมินทร์  ปี 2562 เปิดตัวนิตยสาร LifeWear Magazine ฉบับที่ 1 เป็นนิตยสารแจกฟรี ตีพิมพ์ช่วงฤดูใบไม้ร่วง/ฤดูหนาว และฤดูใบไม้ผลิ/ฤดูร้อน เพื่อเป็นช่องทางในการสื่อสารข้อมูลข่าวสารยูนิโคล่ และปรัชญา LifeWear ไปยังผู้บริโภคไทย ปี 2563 เปิดตัวพรีเซนเตอร์คนแรกของยูนิโคล่ ประเทศไทย “ญาญ่า – อุรัสยา เสปอร์บันด์” ปัจจุบันยูนิโคล่มีสาขาในไทยทั้งหมด 54 สาขา โดยสาขาล่าสุดคือ ยูนิโคล่ ที่เซ็นทรัลพลาซา นครศรีธรรมราช และมีแผนที่จะขยายสาขาใหม่คือ เซ็นทรัล ศรีราชา และ เซ็นทรัล อยุธยา ผลประกอบการยูนิโคล่ ประเทศไทย (กรมพัฒนาธุรกิจการค้า) ปี 2563 รายได้ 10,550 ล้านบาท / กำไร 2,007 ล้านบาท – ปี 2562 รายได้ 12,173 ล้านบาท / กำไร 2,424 ล้านบาท – ปี 2561 รายได้ 10,130 ล้านบาท / กำไร 1,971 ล้านบาท